כריסטין סינקלייר, שיאנית השערים הבינלאומיים עם 190 כיבושים לאורך 22 שנים.
ערך זה מכיל רשימת הכדורגלניות שהבקיעו לפחות 100 שערים במדי נבחרת כדורגל נשים הלאומית שלהם. בסך הכל, 18 כדורגלניות, על פי פיפ"א. כריסטין סינקלייר מקנדה מחזיקה בשיא כל הזמנים עם 190 שערים בין-לאומיים (אנ').

ארצות הברית מחזיקה בשיא השחקניות שכבשו 100 או יותר שערים בין-לאומיים, שבע בסך הכל. לאיטליה יש שלוש שחקניות שהגיעו להישג זה. ל-CONCACAF יש את המספר הגבוה ביותר של כדורגלניות שכבשו לפחות 100 שערים בין-לאומיים - שמונה שחקניות.

קריסטין לילי מארצות הברית שיחקה הכי הרבה משחקים עד כה מבין מבקיעות 100 שערים - 352 הופעות. היא כבשה את שערה המאה ב-3 באוקטובר 2004, במשחק נגד ניו זילנד.

היסטוריה
--------

השחקנית הראשונה שכבש 100 שערים בין-לאומיים הייתה אליזבטה ויניוטו האיטלקייה. בסך הכל, היא כבשה 107 שערים בין-לאומיים ב-110 משחקים, ושיחקה את משחקה האחרון ב-15 בנובמבר 1989. היא נשארה מלכת השערים הבין-לאומית עד שמיה האם מארצות הברית שברה את השיא ב-22 במאי 1999. האם הייתה השחקנית השלישית, אחרי ויניוטו וקרולינה מוראצ'ה מאיטליה, שכבשה 100 שערים במדי הנבחרת הלאומית שלה.

האם כבשה בסך הכל 158 שערים בקריירה הבין-לאומית שלה, ונשארה מלכת השערים במשך 14 שנים, עד שחברתה לנבחרת אבי וומבאק שברה את השיא ב-20 ביוני 2013 נגד קוריאה הדרומית. היא המשיכה והבקיע 184 שערים עבור ארצה ב-256 הופעות בין-לאומיות. בשנת 2020, כריסטין סינקלייר הקנדית שברה את השיא לאחר שכבשה את שערה ה-185 מול סנט קיטס ונוויס במסגרת מוקדמות טורניר הכדורגל של אולימפיאדת טוקיו.

סון ון מסין הייתה השחקנית הראשונה מאסיה שכבשה לפחות 100 שערים בין-לאומיים, ואת הקריירה סיימה עם 106 שערים ב-163 הופעות. פורטיה מודיסה מדרום אפריקה הייתה השחקנית הראשון מאפריקה להגיע להישג זה. היא עשתה זאת מול אלג'יריה ב-18 באוקטובר 2014 במסגרת אליפות אפריקה. מרטה מברזיל הייתה השחקנית הראשונה מאמריקה הדרומית שכבשה 100 שערים בין-לאומיים, לאחר שהבקיעה צמד נגד קוריאה הצפונית במהלך טורניר ידידות שהתקיים באוקטובר 2017 בסין.

רשימת הכובשות
-------------

* שחקניות **מודגשות** עדיין פעילות ברמה הבין-לאומית.
* שחקניות ב*כתב נטוי* הן מלכות השערים של הנבחרת הלאומית שלהם.
* כוכבית (\*) מציינת שהשחקנית הוא מלכת השערים של הקונפדרציה שלה.

| מקום | שחקן | נבחרת | שערים | הופעות | שערים למשחק |
| --- | --- | --- | --- | --- | --- |
| 1 | ***כריסטין סינקלייר \**** | נבחרת קנדה בכדורגל נשים קנדה | 190 | 319 | 0.6 |
| 2 | *אבי וומבאק* | נבחרת ארצות הברית בכדורגל נשים ארצות הברית | 184 | 256 | 0.72 |
| 3 | מיה האם | נבחרת ארצות הברית בכדורגל נשים ארצות הברית | 158 | 275 | 0.57 |
| 4 | קרלי לויד | נבחרת ארצות הברית בכדורגל נשים ארצות הברית | 134 | 316 | 0.42 |
| 5 | קריסטין לילי | נבחרת ארצות הברית בכדורגל נשים ארצות הברית | 130 | 352 | 0.37 |
| 6 | *בירגיט פרינץ \** | נבחרת גרמניה בכדורגל נשים גרמניה | 128 | 214 | 0.6 |
| 7 | **אלכס מורגן** | נבחרת ארצות הברית בכדורגל נשים ארצות הברית | 119 | 198 | 0.6 |
| 8 | *ג'ולי פליטינג* | נבחרת סקוטלנד בכדורגל נשים סקוטלנד | 116 | 121 | 0.96 |
| 9 | ***מרטה \**** | נבחרת ברזיל בכדורגל נשים ברזיל | 115 | 172 | 0.67 |
| 10 | ***מייסה גב'ארה \**** | נבחרת ירדן בכדורגל נשים ירדן | 113 | 110 | 1.03 |
| 11 | *אליזבטה ויניוטו* | נבחרת איטליה בכדורגל נשים איטליה | 107 | 110 | 0.97 |
| מישל אקרס | נבחרת ארצות הברית בכדורגל נשים ארצות הברית | 107 | 155 | 0.69 |
| *פטריציה פאניקו* | נבחרת איטליה בכדורגל נשים איטליה | 107 | 196 | 0.55 |
| 14 | *סון ון* | נבחרת סין בכדורגל נשים סין | 106 | 163 | 0.65 |
| 15 | קרולינה מוראצ'ה | נבחרת איטליה בכדורגל נשים איטליה | 105 | 153 | 0.69 |
| 16 | *פורטיה מודיסה \** | נבחרת דרום אפריקה בכדורגל נשים דרום אפריקה | 101 | 124 | 0.81 |
| האן דואן | נבחרת סין בכדורגל נשים סין | 101 | 188 | 0.54 |
| 18 | טיפני מילברט | נבחרת ארצות הברית בכדורגל נשים ארצות הברית | 100 | 206 | 0.49 |

לפי נבחרת
---------

| שחקניות | נבחרת | קונפדרציה |
| --- | --- | --- |
| **7** | נבחרת ארצות הברית בכדורגל נשים ארצות הברית | CONCACAF |
| **3** | נבחרת איטליה בכדורגל נשים איטליה | UEFA |
| **2** | נבחרת סין בכדורגל נשים סין | AFC |
| **1** | נבחרת ברזיל בכדורגל נשים ברזיל | CONMEBOL |
| נבחרת גרמניה בכדורגל נשים גרמניה | UEFA |
| נבחרת דרום אפריקה בכדורגל נשים דרום אפריקה | CAF |
| נבחרת ירדן בכדורגל נשים ירדן | AFC |
| נבחרת סקוטלנד בכדורגל נשים סקוטלנד | UEFA |
| נבחרת קנדה בכדורגל נשים קנדה | CONCACAF |
| **18** | **9** | **5** |

לפי קונפדרציה
-------------

| קונפדרציה | שחקניות |
| --- | --- |
| CONCACAF (אמריקה הצפונית) | **8** |
| UEFA (אירופה) | **5** |
| AFC (אסיה) | **3** |
| CAF (אפריקה) | **1** |
| CONMEBOL (אמריקה הדרומית) | **1** |
| OFC (אוקיאניה) | **0** |
| סך הכל | 18 |

ראו גם
------

| עיינו גם בפורטל: |
| --- |
|  | **פורטל כדורגל** |

* מלכת השערים של כל נבחרת לאומית
* מלך השערים לנבחרות לאומיות